Rygterne har svirret længe, og nu bekræfter Michael Laudrup selv.

Han fortsætter sin trænerkarriere i Qatar, hvor han skal træne mesterklubben Lekhwiya.

Agent: Vi har den rette klub til hr. Laudrup

I går fløj han til Qatar, og i dag tiltræder han altså som cheftræner i ørkenstaten, efter en endelig aftale er underskrevet og faldet på plads.

- Jeg går nu ind i min sidste fase som træner. Men om Lekhwiya bliver min sidste eller måske næstsidste klub, kan jeg ikke sige. Og jeg ved heller ikke, om fasen kommer til at strække sig over to, tre eller fire år. Det svar blæser i vinden, siger Michael Laudrup til Politiken.



Laudrup har tidligere udtalt, at der næppe ville være et større job til ham i Europa i den kommende sæson, og han ville derfor overveje et eventyr udenfor Europa. Det eksotiske indslag bliver altså nu i Qatar og den sheik-støttede mesterklub.

Tøfting: Tag pengene og løb, Laudrup!

Laudrup bliver i øvrigt ikke det eneste danske islæt i varmen. Dansk/marokkaneren Karim Zaza tiltræder således også i klubben, hvor han fremover skal være målmandstræner hos Lekhwiya.

Se også: Qatar-mestre: Vi forhandler med Michael Laudrup

Qatar-klubben ønskede at skrive en to årig kontrakt med den danske træner, men Laudrup selv ønskede kun at binde sig for et år, og danskeren fik det, som han ville have det.

Han afløser den fyrede belgier Eric Gerets.

Laudrup startede sin trænerkarriere som assistenttræner på det danske landshold, derefter gik turen til Brøndby, Getafe, Spartak Moskva, Mallorca og senest Swansea. Nu er han startet op i sin hidtil mest ukendte klub.

Hold dig fra Qatar, Laudrup